Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 1 1988. évi I. törvény a közúti közlekedésrõl, 34. § (3) bekezdés.
Paragraph Index: 306

12. § Az R. mellékletének 10.1. pontja helyébe a következõ rendelkezés lép: „10.1. A lakott területre vonatkozó közlekedési szabályok hatályát a „Lakott terület kezdete” jelzõtáblával (KRESZ 131/a., 131/b. és 131/c. ábra) kell elrendelni és a „Lakott terület vége” jelzõtáblával (KRESZ 132/a., 132/b. és 132/c. ábra) kell megszüntetni. A lakott területek kijelölésénél figyelemmel kell lenni a közút forgalmának és a szabályozásba bevonandó terület lakóinak biztonságára, a beépítettség jellegére, az útkörnyezet lakott területre jellemzõ kiépítettségére (pl. járda, közvilágítás, útcsatlakozások és kapubehajtók sûrûsége). A KRESZ 131/a. és 131/b. ábra szerinti, településnevet is feltüntetõ „Lakott terület kezdete” jelzõtáblát ott kell elhelyezni, ahol a településre vezetõ út elsõ alkalommal éri el a lakott területet. Amennyiben a település közigazgatási területén belüli útszakaszon indokolt a lakott területre vonatkozó közlekedési szabályok hatályának megszüntetése, majd ismételt elrendelése, a KRESZ 132/b., 132/c., illetve 131/b., 131/c. ábrák szerinti „Lakott terület vége”, illetve „Lakott terület kezdete” jelzõtáblákat kell alkalmazni.”

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes